SMJERNICE ZA PISANJE REFERATA

**Referat** je samostalni pismeni rad na zadanu temu kojemu prethodi istraživački rad učenika.

**CILJ I SVRHA**: naučiti samostalno istraživati i izvijestiti o rezultatima.

**TIJEK IZRADE**:

1. učitelj zadaje temu,
2. učenik prikuplja materijale, literaturu (referentna zbirka knjižnice, časopisi, AV građa, e-građa, internetski izvori), priloge (ilustracije, fotografije, karte, tablice, grafikoni…)
3. pitajte knjižničara
4. čitajte i bilježite bitne podatke, ključne pojmove
5. povežite bilješke svojim mislima, komentarima, spoznajama i oblikujte tekst
6. pazi na autorska prava, prepričajte svojim riječima, dijelove citirajte (doslovno prepisani tekst označite u svom tekstu bilješkom (fusnotom) pomoću brojeva – navesti točan izvor i mjesto preuzimanja podatka)

# STRUKTURA REFERATA:

1. Naslovnica
2. Sadržaj
3. Uvod
4. Razrada teme
5. Zaključak
6. Popis literature (bibliografija – popisi korištene literature i ostalih izvora podataka)
7. Dodatci (prilozi)

## Naslovnica

* + u lijevom gornjem kutu stranice navodi se naziv i adresa škole (14 pt)
  + na sredini stranice piše se: **naziv predmeta** (14 pt), ispod toga **naziv teme** (20 pt)
  + lijevo pri dnu stranice piše se: *Mentor*: **ime i prezime učitelja** i **titula** (14 pt)
  + desno pri dnu stranice piše se: *Učenik*: **ime i prezime učenika**, **razred** (14 pt)
  + pri dnu stranice u sredini piše se: **grad, mjesec i godina** izrade referata (14 pt)

OŠ Antuna Mihanovića Klanjec

Lijepe naše 41

49290 Klanjec

Referat iz Informatike

**DIGITALNI ALATI**

*Mentor*:

Marijo Balašković

*Učenik*: Marko Marić, 8. a

Klanjec, 7. ožujka, 2025.

## Sadržaj

* + na sredini vrha stranice piše se: **SADRŽAJ** (čine ga numerirani naslovi i podnaslovi)

*Primjer*:

**SADRŽAJ**

1. **UVOD str. 1**
2. **NASLOV PRVOG POGLAVLJA ………………………….…….…str. 2**
   * **PRVI PODNASLOV……………………………….………..…...…str. 3**
3. **NASLOV DRUGOG POGLAVLJA ..................................................str. 4**
4. **ZAKLJUČAK ……………………………………………….……….str. 8**
5. **POPIS LITERATURE ………………….……..……………....…….str. 9**
6. **PRILOZI ……………………………………………….…………….str.10**

## Uvod

* + jasan i sažet, najava teme (do jedne stranice teksta), razlozi odabira, izražavanje osobnog stava
  + postavljanje teze, definiranje cilja
  + navođenje metoda rada i predviđanje ishoda

## Razrada teme

* + glavni dio, sastoji se od više poglavlja i potpoglavlja (2 ili više stranica teksta po potrebi)
  + postupno i logičko razrađivanje teme
  + uključiti dodatke (ilustracije, fotografije, karte, tablice, grafikoni)
  + svako novo poglavlje piše se na novoj stranici

## Zaključak

* + zaključne misli i poruke, izdvajanje ključnih elemenata iz razrađene teme (do jedne stranice teksta)
  + izražavanje svog stava i preporuka

# POPIS LITERATURE (BIBLIOGRAFIJA):

* + abecedni redoslijed popisa svih izvora podataka korištenih u izradi referata prema pravilima (po redu: knjige, članci iz časopisa, AV-građa, e-građa, internetski izvori)

*Primjer:*

**KNJIGA** (PREZIME, IME AUTORA. NASLOV : PODNASLOV. MJESTO IZDAVANJA, IZDAVAČ, GODINA IZDAVANJA.

* + djelo 1 autora:

*Spitzer, Manfred. Digitalna demencija : kako mi i naša djeca silazimo s uma. Zagreb, Ljevak, 2018.*

* + djelo 2-3 autora:

*Badurina, L.; Marković, I.; Mićanović, K. Hrvatski pravopis. Zagreb, Matica hrvatska, 2008.*

* + 4 i više autora:

*Vojnović, L. i dr. Izabrana djela. Zagreb, Nakladni zavod Matice hrvatske, 1981.*

* + nema autora:

*Ilustrirane hrvatske bajke. Javor, R. (priredila). Zagreb,* [*Kašmir promet,*](https://katalog.kgz.hr/pagesResults/rezultati.aspx?&searchById=20&spid0=1&spv0&fid0=4&fv0=Ka%c5%a1mir%2Bpromet) *2002.*

**ČASOPIS/ZBORNIK/NOVINE** (PREZIME, IME AUTORA. NASLOV ČLANKA. NAZIV ČASOPISA.GODIŠTE, BROJ, STRANA. MJESTO IZDAVANJA, IZDAVAČ, GODINA IZDAVANJA.

*Labaš, D. Recenzija o knjizi Digitalna demencija : kako mi i naša djeca silazimo s uma. Medijska istraživanja*

*: znanstveno-stručni časopis za novinarstvo i medije, god. 24, br.2, str. 113-133. Zagreb, Naklada medijska istraživanja, 2018. (*[*https://hrcak.srce.hr/216918*](https://hrcak.srce.hr/216918)*)*

**MREŽNA STRANICA** (PREZIME, IME AUTORA. NASLOV TEKSTA. NASLOV STRANICE. IZDAVAČ. DATUM OBJAVLJIVANJA. URL. DATUM POSJETE.

*Bojić, S. Još dva zaražena koronavirusom u županiji, sada smo na osam slučajeva. E-podravina. Kosinus usluge.31. ožujka 2020.https://epodravina.hr/novo-jos-dva-zarazena-koronavirusom-u-zupaniji-sada-smo-na- osam-slučajeva.1.4.2020.*

**AV-GRAĐA** (NASLOV FILMA. PREZIME, IME REDATELJA.STUDIO ILI DISTRIBUTER. DATUM IZLASKA FILMA.

*The King´s Speech. Hooper, T.. TWC.24.12.2010. (SAD)*

## Dodatci (prilozi):

* + mogu biti izdvojeni na kraju rada ili uvršteni u rad
  + obilježavaju se rednim brojem i potpisuju, npr. (*Sl. 1 – Digitalni alat Kahoot*)

# TEHNIČKE UPUTE:

Referat sadrži barem 8 stranica.

Font Times New Roman veličine 12 pt, prored 1,5, obostrano poravnanje. Podebljali, ukošeni i podcrtani tekst koristiti samo kad se nešto želi istaknuti. Naslov veličine 20 pt, podnaslov 16pt.

Margine stranice gornja i donja na 2,5 cm, lijeva 3 cm, desna 2 cm. Nove odjeljke uvući 1,25 cm (razmak tipkom TAB).

Numerirane stranice u u desnom donjem kutu, naslovnica se ne numerira.

Za označivanje bilješki (fusnota) citata u tekstu, koriste se brojevi.

Ako se bilješka odnosi na **cijelu rečenicu**, broj u tekstu piše se iza pravopisnoga znaka kojim je označen kraj rečenice i stavljaju se na dno stranice kao što se navodi literatura.

Djelo se pripisuje pjesniku Petrarci.1

1 Vidi Lozić 2004: 28.

Ako se bilješka odnosi na **pojedinu riječ ili dio rečenice**, broj se piše iza te riječi ili dijela rečenice. Djelo se pripisuje pjesniku1.

1 Misli se na pjesnika Petrarcu.

# CITIRANJE FUSNOTA:

U Wordu birajte *Umetanje (insert) – Referernca* – Fusnote Na dno stranice – neprekinuto umetanje – umetni.

Ispod crte na dnu stranice po pravilima se navodi izvor iz kojega je citirano.